ಈ ಮೂವರು ಸಾರ್ವಜನಿಕವಾಗಿ ಪ್ರಪ್ರಥಮ ಬಾರಿಗೆ ಜುಲೈ 17ರಂದು ಬಾನ್ ಏರ್ ಕ್ಲಬ್ ನಲ್ಲಿ ಹಾಡಿದರು. ತಿಂಗಳ ಕೊನೆಯಲ್ಲಿ ಅವರು ಓವರ್ ಟನ್ ಪಾರ್ಕ್ ಷೆಲ್ ನಲ್ಲಿ ಸ್ಲಿಮ್ ವಿಟ್ ಮ್ಯಾನ್ ತಲೆಬರಹದಡಿಯಲ್ಲಿ ಕಾಣಿಸಿಕೊಂಡರು. ತಾಳಕ್ಕೆ ತಕ್ಕಂತೆ ಗಾಢವಾಗಿ ಪ್ರತಿಕ್ರಿಯಿಸುವ ಮೂಲಕ ಹಾಗೂ ಇಂತಹ ದೊಡ್ಡ ಗುಂಪಿನ ಮುಂದೆ ಹಾಡಬೇಕಾದುದರಿಂದ ಆದ ಹಿಂಜರಿಕೆಯ ಕಾರಣದಿಂದ ಪ್ರೀಸ್ಲಿ ತನ್ನ ಪ್ರದರ್ಶನ ಸಮಯದಲ್ಲಿ ಕಾಲುಗಳನ್ನು ಹೆಚ್ಚು ಅಲುಗಾಡಿಸುವಂತಾಯಿತು; ಅವನ ದೊಗಲೆಯಾಗಿ ಹೊಲೆಯಲ್ಪಟ್ಟ ಪ್ಯಾಂಟ್ ಆ ಚಮಲಗಳನ್ನು ೆದ್ದುಕಾಣುವಂತೆ ಮಾಡಿತು. ಇದರಿಂದ ಪ್ರೇಕ್ಷಕವೃಂದದಲ್ಲಿದ್ದ ಹುಡುಗಿಯರು ಕಿರುವಲು ಪ್ರೇರೇಪಣೆಯಾಯಿತು. "ಪಕ್ಕವಾದ್ಯಗಳು ನುಡಿಯುತ್ತಿರುವಾಗ ಅವನು ಮೈಕ್ ನಿಂದ ದೂರ ಸರಿದು ಗಿಟಾರ್ ನುಡಿಸುತ್ತಾ, ಕಂಪಿಸುತ್ತಿದ್ದ ರೀತಿ ಜನರನ್ನು ಹುಚ್ಚಾಗಿಸುತ್ತಿತ್ತು" ಎನ್ನುತ್ತಾರೆ ಮೂರ್. ಸ್ವಭಾವತಃ ಪ್ರದರ್ಶನಕಾರನಾದ ಬ್ಲ್ಯಾಕ್ ಕೇಕೆ ಹಾಕುತ್ತಾ ತನ್ನ ಬ್ಯಾಸ್ ಮೇಲೆ ಎರಡೆರಡು ಕಾಡುಗಳನ್ನು ಒಮ್ಮೆಲೇ ನುಡಿಸುತ್ತಾ, ಪ್ರೀಸ್ಲಿಯು "ನಿಜಕ್ಕೂ ಒಂದು ಗಂಭೀರ ಧ್ವನಿ, ಕಾಡಿನ ಜನರ ತಮಟೆಯಂತೆಯೋ ಅಥವಾ ಅಂತಹುದೇ ರೀತಿಯ ಭಾರವಾದುದೋ" ಎಂದು ನೆನೆಸಿಕೊಳ್ಳುವಂತಹ ಧ್ವನಿಯನ್ನು ಹೊರಡಿಸಿದ. ಕೆಲವೇ ದಿನಗಳಲ್ಲಿ ಮೂರ್ ಮತ್ತು ಬ್ಲ್ಯಾಕ್ ತಮ್ಮ ಹಳೆಯ ತಂಡವನ್ನು ಬಿಟ್ಟು ಪ್ರೀಸ್ಲಿಯೊಡನೆ ಸೇರಿದರು ಮತ್ತು DJ ಮತ್ತು ಸಂಚಾಲಕನಾದ ಬಾಬ್ ನೀಲ್ ಈ ಮೂವರ ಮ್ಯಾನೇಜರ್ ಆದನು. ಆಗಸ್ಟ ನಿಂದ ಅಕ್ಟೋಬರ್ ವರೆಗೂ ಇವರು ಆಗಾಗ್ಗೆ ಈಗಲ್ಸ್ ನೆಸ್ಟ್ ಕ್ಲಬ್ ನಲ್ಲಿ ಪ್ರದರ್ಶನ ನೀಡಿ ಮತ್ತಷ್ಟು ರೆಕಾರ್ಡಿಂಗ್ ಗಾಗಿ ಸನ್ ಸ್ಟುಡಿಯೋಗೆ ಮರಳಿದರು. ಬಲು ಬೇಗನೆ ಪ್ರೀಸ್ಲಿ ವೇದಿಕೆಯ ಮೇಲಿನ ಆತ್ಮವಿಶ್ವಾಸ ವೃದ್ಧಿಸಿತು. "ಅವನ ಚಲನವು ಸ್ವಾಭಾವಿಕವಾಗಿತ್ತು, ಆದರೆ ಯಾವುದರ ಬಗ್ಗೆ ಪ್ರತಿಕ್ರಿಯೆ ಸಿಗುವುದು ಎಂಬುದರ ಬಗ್ಗೆ ಅವನಿಗೆ ಗಮನವಿರುತ್ತಿತ್ತು. ಒಮ್ಮೆ ಏನನ್ನೋ ಯತ್ನಿಸದುದನ್ನು ನಂತರ ಬಲು ಬೇಗನೆ ಬೆಳೆಸುವ ಕಲೆ ಅವನಲ್ಲಿತ್ತು"" ಎನ್ನುತ್ತಾರೆ ಮೂರ್. ಪ್ರೀಸ್ಲಿ ನ್ಯಾಶ್ ವಿಲ್ಲೆಯ "ಗ್ರ್ಯಾಂಡ್ ಓಲೆ ಓಪ್ರೈ" ಗಾಗಿ ನೀಡಿದ ಏಕೈಕ ಪ್ರದರ್ಶನ ಅಕ್ಟೋಬರ್ 2ರಂದು ನಡೆಯಿತು; ಪ್ರೇಕ್ಷಕರ ಸಾಮಾನ್ಯ ಪ್ರತಿಕ್ರಿಯೆಯ ನಂತರ "ಓಪ್ರೈ " ನ ಮ್ಯಾನೇಜರ್ (ವ್ಯವಸ್ಥಾಪಕ) ಜಿಮ್ ಡೆನ್ನಿಯು ಫಿಲಿಪ್ಸ್ ನನ್ನು ಕುರಿತು "ಈ ಹಾಡುಗಾರ ಅಂತಹ ಕೆಟ್ಟ ಹಾಡುಗಾರನಲ್ಲ, ಆದರೆ ನಮ್ಮ ಕಾರ್ಯಕ್ರಮಕ್ಕೆ ಹೊಂದುವಂತಹವನಲ್ಲ" ಎಂದನು. ಎರಡು ವಾರಗಳ ನಂತರ "ಓಪ್ರೈ" ನ ಮುಖ್ಯ ಪ್ರತಿಸ್ಪರ್ಧಿಯೂ, ಇವನಿಗಿಂತಲೂ ಸಾಹಸವಂತನೂ ಆದ "ಲೂಯಿಸೀನಿಯಾ ಹೇರೈಡ್" ಪ್ರೀಸ್ಲಿಯ ಕಾರ್ಯಕ್ರಮ ನಿಗದಿಸಿಕೊಂಡನು. ಶ್ರೆವೆಪೋರ್ಟ್ ನಲ್ಲಿ ನಡೆದ ಈ ಕಾರ್ಯಕ್ರಮವನ್ನು 198 ರೇಡಿಯೋ ನಿಲಯಗಳು 28 ರಾಜ್ಯಗಳಿಗೆ ಬಿತ್ತರಿಸಿದವು. ಪ್ರೀಸ್ಲಿ ಮತ್ತೊಮ್ಮೆ ವೇದಿಕೆಯ ಮೇಲೆ ಹಿಂಜರಿಕೆಯ ಕಂಪನಕ್ಕೊಳಗಾದಾಗ ಸಪ್ಪಳವಿಲ್ಲದ ಪ್ರತಿಕ್ರಿಯೆ ದೊರಕಿತು. ಚೇತರಿಸಿಕೊಂಡು, ಶಕ್ತಿಯುತವಾದ ಎರಡನೆಯ ಸುತ್ತಿನ ಪ್ರದರ್ಶನ ನೀಡಿದಾಗ ಪ್ರೋತ್ಸಾಹಕರ ಪ್ರತಿಕ್ರಿಯೆ ಮೂಡಿತು. ನಿಲಯದ ಡ್ರಮ್ಮರ್ D.J.ಫಾಂಟಾನಾ ಒಂದು ಹೊಸ ಪ್ರಕಾರವನ್ನೇ ಓದಗಿಸಿದ; ಸ್ಟ್ರಿಪ್ ಕ್ಲಬ್ ಗಳಲ್ಲಿ ಡ್ರಮ್ ಬಾರಿಸಿ ಪಳಗಿದ್ದ ಈತ, ಪ್ರೀಸ್ಲಿಯ ಕಂಪನಕ್ಕನುಗುಣವಾಗಿ ಮತ್ತು ಚಲನೆಗೆ ಅನುಗುಣವಾಗಿ ತಾಳವನ್ನು ಏರಿಸಿ, ಇಳಿಸುವುದರ ಮೂಲಕ ನಾವೀನ್ಯತೆಯನ್ನು ತಂದ. ಪ್ರದರ್ಶನ ಮುಗಿಯುತ್ತಿದ್ದಂತೆಯೇ "ಹೇರೈಡ್" ಪ್ರೀಸ್ಲಿಯನ್ನು ಒಂದು ವರ್ಷ ಕಾಲ ಪ್ರತಿ ಶನಿವಾರ ಸಂಜೆ ಕಾರ್ಯಕ್ರಮ ನೀಡಲು ಒಪ್ಪಿಸಿತು ಮತ್ತು ಈ ಮೂವರೂ ಹೂಸ್ಟನ್, ಟೆಕ್ಸಾಸ್, ಮತ್ತು ಟೆಕ್ಸಾರ್ಕಾನಾ, ಅರ್ಕಾನ್ಸಾಸ್ ನಂತಹ ಹೊಸ ಜಾಗಗಳಲ್ಲಿ ಪ್ರದರ್ಶನ ನೀಡಿದರು.

1955ರ ಆದಿಯ ವೇಳೆಗೆ ಪ್ರೀಸ್ಲಿಯ "ಹೇರೈಡ್" ಪ್ರದರ್ಶನಗಳು, ಎಡೆಬಿಡದ ಪ್ರವಾಸ ಮತ್ತು ಜನಪ್ರಿಯವಾದ ರೆಕಾರ್ಡ್ ಗಳ ಬಿಡುಗಡೆಗಳಿಂದ ಅವನು ಟೆನೆಸ್ಸಿಯಿಂದ ಪಶ್ಚಿಮ ಟೆಕ್ಸಾಸ್ ವರೆಗಿನ ಪ್ರಾಂತ್ಯದಲ್ಲಿ ತಾರೆಯೇ ಆದನು. ಜನವರಿಯಲ್ಲಿ ನೀಲ್ ಒಂದು ನಿಯಮಿತವಾದ ವ್ಯವಸ್ಥಾಪಕ ಸ್ಥಾನದ ಕರಾರಿಗೆ ರುಜು ಹಾಕಿ, ಸಂಗೀತ ಉದ್ಯಮದ ಅಂದಿನ ಅತ್ಯುತ್ತಮ ಪ್ರವರ್ಧಕರಾದ ಕರ್ನಲ್ ಟಾಮ್ ಪಾರ್ಕರ್ ರ ಗಮನವನ್ನು ಪ್ರೀಸ್ಲಿಯತ್ತ ಹರಿಸಿದನು. ಪಚ್ ನಲ್ಲಿ ಜನಿಸದರೂ ಪಶ್ಚಿಮ ವರ್ಜೀನಿಯಾದಲ್ಲಿ ಜನಿಸಿದವನೆಂದು ಹೇಳಿಕೊಳ್ಳುತ್ತಿದ್ದ ಪಾರ್ಕರ್ ಕರ್ನಲ್ ಎಂಬ ಗೌರವ ಪದಕವನ್ನು ಕಂಟ್ರಿ ಹಾಡುಗಾರನಾಗಿದ್ದು ಈಗ ಲೂಯಿಸೀನಿಯಾದ ರಾಜ್ಯಪಾಲನಾಗಿದ್ದ ಜಿಮ್ಮಿ ಡೇವಿಸ್ ನಿಂದ ಪಡೆದಿದ್ದನು. ಕಂಟ್ರಿ ಗಾಯನ ತಾರೆಯಾದ ಎಡ್ಡಿ ಆರ್ನಾಲ್ಡ್ ನಿಗೆ ಯಶಸ್ವಿ ವ್ಯವಸ್ಥಾಪಕರಾಗಿದ್ದ ಇವರು ಈಗ ಆ ದಿಗಂತದ ಹೊಸ ತಾರೆ ಹ್ಯಾಂಕ್ ಸ್ನೋನ ವ್ಯವಸ್ಥಾಪಕರಾಗಿದ್ದರು. ಸ್ನೋನ ಫೆಬ್ರವರಿಯ ಪ್ರವಾಸಕ್ಕೆ ಪ್ರೀಸ್ಲಿಯನ್ನೂ ಪಾರ್ಕರ್ ಸೇರಿಸಿಕೊಂಡರು. ಪ್ರವಾಸವು ಟೆಕ್ಸಾಸ್ ನ ಒಡೆಸ್ಸಾ ತಲುಪಿದಾಗ ೧೯ ವರ್ಷ ವಯಸ್ಸಿನ ರಾಯ್ ಆರ್ಬಿನ್ ಸಣ್ ಪ್ರೀಸ್ಲಿಯನ್ನು ಮೊದಲ ಬಾರಿಗೆ ನೋಡಿದ; "ಅವನ ಚೈತನ್ಯ ಅದ್ಭುತವಾಗಿತ್ತು, ಅವನ ಸ್ವಾಭಾವಿಕತೆ ಅಚ್ಚರಿಗೊಳಿಸುವಂತಹುದಾಗಿತ್ತು... ಅದನ್ನು ಸ್ವೀಕರಿಸುವ ಬಗೆ ಸಹ ನನಗೆ ತೋಚಲಿಲ್ಲ. ಗಾಯನಸಂಸ್ಕೃತಿಯಲ್ಲಿ ಅದನ್ನು ವರ್ಣಿಸಬಲ್ಲ ಉಲ್ಲೇಖ ಎಲ್ಲೂ ದೊರೆಯಲಿಲ್ಲ" ಎಂದನವನು. "ಲೂಯಿಸೀನಿಯಾ ಹೇರೈಡ್ " ನ ಕಾರ್ಯಕ್ರಮವನ್ನು ಪ್ರಸಾರ ಮಾಡಿದ KSLA-TV ಮೂಲಕ ಪ್ರೀಸ್ಲಿ ಮಾರ್ಚ್ 3ರಂದು ಟಿವಿ ಲೋಕಕ್ಕೆ ಪಾದಾರ್ಪಣೆ ಮಾಡಿದ. ಕೆಲಕಾಲದಲ್ಲೇ "ಆರ್ಥರ್ ಗಾಡ್ ಫ್ರೇಯವರ ರಾಷ್ಟ್ರೀಯ ನೆಟ್ ವರ್ಕ್ [[CBS]] ನಡೆಸಿದ ಟ್ಯಾಲೆಂಟ್ ಸ್ಕೌಟ್ಸ್" ನಲ್ಲಿ ಧ್ವನಿಪರೀಕ್ಷಯಲ್ಲಿ ಪ್ರೀಸ್ಲಿ ಅನುತ್ತೀರ್ಣನಾದ. ಆಗಸ್ಟ್ ಹೊತ್ತಿಗೆ ಸನ್ "ಎಲ್ವಿಸ್ ಪ್ರೀಸ್ಲಿ, ಸ್ಕಾಟಿ ಎಂಡ್ ಬಿಲ್"ರ ಹತ್ತು ರೆಕಾರ್ಡ್ ಗಳನ್ನು ಹೊತಂದಿತ್ತು. ಇತ್ತೀಚಿನ ರೆಕಾರ್ಡಿಂಗ್ ಗಳಿಗೆ ಒಬ್ಬ ಡ್ರಮ್ಮರ್ ನ ಸೇರ್ಪಡೆಯೂ ಆಯಿತು. "ದಟ್ಡ್ ಆಲ್ ರೈಟ್" ನಂತಹ ಹಾಡುಗಳು ನೀಗ್ರೋ ಕ್ಷೇತ್ರದ ಜಾಜ್ ನ R&ಬ ಉಪಮೆಯೆಂದು ಮೆಂಫಿಸ್ ನ ಪತ್ರಕರ್ತನೊಬ್ಬ ಹೇಳಿದರೆ, "ಬ್ಲೂಮೂನ್ ಆಫ್ ಕೆಂಟಕಿ"ಯಂತಹವು "ಹೆಚ್ಚು ಕಂಟ್ರಿ ಕ್ಷೇತ್ರದವು" ಎಂದು ಹಲವರು ಅಭಿಪ್ರಾಯ ಪಟ್ಟರು. ಆದರೆ ಇವೆರಡರ ಕುತೂಹಲಕರ ಜೋಡಣೆಯು ಇವನ ಹಾಡುಗಳಲ್ಲಿ ಇರುತ್ತಿತ್ತು". ಈ ಅಪರೂಪದ ಸಂಯೋಜನೆಯೇ "ರಾಕಬಿಲ್ಲಿ" ಎಂದು ಜನಪ್ರಿಯವಾಯಿತು. ಆ ಸಮಯದಲ್ಲಿ ಪ್ರೀಸ್ಲಿಯು "ಕಿಂಗ್ ಆಫ್ ವೆಸ್ಟ್ ರನ್ ಪಾಪ್" ಎಂದೂ, "ದ ಹಿಲ್ಲಿಬಿಲ್ಲಿ ಕ್ಯಾಟ್" ಎಂದೂ ಮತ್ತು "ದ ಮೆಂಫಿಸ್ ಫ್ಲ್ಯಾಷ್" ಎಂದೂ ಕರೆಯಲ್ಪಡುತ್ತಿದ್ದನು.

ಪ್ರೀಸ್ಲಿಯು ನೀಲ್ ನ ಮ್ಯಾನೇಜ್ ಮೆಂಟ್ ಕರಾರನ್ನು ವಿಸ್ತರಿಸುವುದರೊಂದಿಗೇ ಆಗಸ್ಟ್ ನಲ್ಲಿ ಪಾರ್ಕರ್ ನನ್ನೂ ತನ್ನ ವಿಶೇಷ ಸಲಹೆಗಾರನನ್ನಾಗಿ ನೇಮಿಸಿಕೊಂಡನು. ವರ್ಷದ ಎರಡನೆಯ ಭಾಗದಲ್ಲಿನ ಬಹುವಂಶ ಪ್ರವಾಸಗಳಲ್ಲೇ ಈ ಗುಂಪು ನಿರತವಾಯಿತು. "ಹದಿಹರೆಯದ ಹುಡುಗರಿಂದ ಎಲ್ವಿಸ್ ಗೆ ದೊರೆತ ಪ್ರತಿಕ್ರಿಯೆ ಭಯಹುಟ್ಟಿಸುವ ಮಟ್ಟದ್ದಾಗಿತ್ತು, ಎಷ್ಟೋ ಜನ, ಯಾವುದೋ ಮತ್ಸರದಿಂದ, ಅವನನ್ನು ದ್ವೇಡಿಸುತ್ತಿದ್ದರು. ಟೆಕ್ಡಾಸ್ ನ ಕೆಲವು ಪಟ್ಟಣಗಳಲ್ಲಿ ಎಲ್ವಿಸ್ ಗೆ ಹಾನಿಯಾಗದಿರಲೆಂದು ನಾವು ಪೊಲೀಸರ ರಕ್ಷಣೆ ಪಡೆಯಬೇಕಾದ ಸಂದರ್ಭಗಳೂ ಬೀಳುತ್ತಿದ್ದವು. ಅವರು ಒಂದು ಗುಂಪು ಕಟ್ಟಿಕೊಂಡು ಅವನನ್ನು ಅಡ್ಡಗಟ್ಟಲು ಅಥವಾ ಮಟ್ಟಹಾಕಲು ಯತ್ನಿಸುತ್ತಿದ್ದರು"ಎನ್ನುತ್ತಾರೆ ನೀಲ್. "ಹೇರೈಡ್" ನ ಡ್ರಮ್ಮರ್ ಫಾಂಟಾನಾ ಇವರನ್ನು ಗುಂಪಿನ ಸದಸ್ಯನಾಗಿ ಜೊತೆಗೂಡಿದ ಮೇಲೆ ತ್ರಿವಳಿ ಪಡೆ ಚತುರವಾಗಿ ಮಾರ್ಪಾಡಾಯಿತು. ಅಕ್ಟೋಬರ್ ನ ಮಧ್ಯಭಾಗದಲ್ಲಿ ಅವರು ಹಿಂದಿನ ವರ್ಷ ಪ್ರಥಮ ಜನಪ್ರಿಯ ಗೀತೆಯಾಗಿದ್ದ "ರಾಕ್ ಅರೌಂಡ್ ದ ಕ್ಲಾಕ್" ಹಾಡಿದ್ದ "ಬಿಲ್ ಹಾಲೀ" ಗೆ ಬೆಂಬಲವಾಗಿ ಕೆಲವು ಪ್ರದರ್ಶನಗಳನ್ನು ನೀಡಿದರು. ಜನ 'ವಾವ್' ಎನ್ನಬೇಕಾದರೆ ಕಡಿಮೆ ಬಲ್ಲಾಡ್ ಗಳನ್ನು ಹಾಡಲು, ಪ್ರೀಸ್ಲಿಯ ಸ್ವಾಭಾವಿಕವಾದ ಲಯಜ್ಞಾನವನ್ನು ಗುರುತಿಸಿದ್ದ, ಹಾಲೇ ಸೂಚಿಸಿದರು. ಹಲವಾರು ರೆಕಾರ್ಡ್ ಕಂಪನಿಗಳು ಈ ವೆಳೆಗೆ ಪ್ರೀಸ್ಲಿಗಾಗಿ ತುದಿಗಾಲಲ್ಲಿ ನಿಂತಿದ್ದು, ನವೆಂಬರ್ 21ರಂದು. ಮೂರು ಪ್ರತಿಷ್ಠಿತ ಕಂಪನಿಗಳು $25,000ವರೆಗೂ ನೀಡಲು ಬಂದಾಗ, ಪಾರ್ಕರ್ ಮತ್ತು ಫಿಲಿಪ್ಸ್ RCA ವಿಕ್ಟರ್ ನೊಡನೆ ಸನ್ ಕರಾರನ್ನು ಅಂದಿಗೆ ದಾಖಲೆ ಮೊತ್ತವಾದ $40,000ಗಳಿಗೆ ಪಡೆಯಲು ಒಪ್ಪಿಗೆಯಿತ್ತರು. ೨೦ ವರ್ಷದ ಪ್ರೀಸ್ಲಿ ಇನ್ನೂ ಅಪ್ರಾಪ್ತವಯಸ್ಕನಾಗಿದ್ದುದರಿಂದ ಅವನ ತಂದೆಯೇ ಕರಾರಿಗೆ ರುಜು ಹಾಕಬೇಕಾಯ್ತು. ಹಿಲ್ ಮತ್ತು ರೇಂಜ್ ಪಬ್ಲಿಷಿಂಗ್ ನ ಮಾಲಿಕರಾದ ಜೀನ್ ಮತ್ತು ಜೂಲಿಯನ್ ಏಬರ್ ಬಾಕ್ ರೊಡನೆ ಪಾರ್ಕರ್ ಒಂದು ಒಡಂಬಡಿಕೆಗೆ ಬಂದು, ಎಲ್ವಸ್ ಪ್ರೀಸ್ಲಿ ಮ್ಯೂಸಿಕ್ ಮತ್ತು ಗ್ಲ್ಯಾಡಿಸ್ ಮ್ಯೂಸಿಕ್ ಎಂಬ ಎರಡು ವಿಂಗಡಣೆಗಳನ್ನು ಮಾಡಿ, ಪ್ರೀಸ್ಲಿಯಿಂದ ಹೊಸದಾಗಿ ಹೊರಬಂದ ಎಲ್ಲಾ ರೆಕಾರ್ಡಿಂಗ್ ಸಂಬಂಧಿತ ವಿಷಯಗಳನ್ನು, ವಸ್ತುಗಳನ್ನು ನೋಡಿಕೊಳ್ಳುವ ಸುವ್ಯವಸ್ಥೆ ಮಾಡಿದ. ಗೀತರಚನಕಾರರು, ಅವರಿಗೆ ಸಂದ ರಾಯಲ್ಟಿ ಹಣದ ಮೂರನೆಯ ಒಂದು ಭಾಗವನ್ನು, ಪ್ರೀಸ್ಲಿ ತಮ್ಮ ರಚನೆಯನ್ನು ಹಾಡಬೇಕೆಂದು ಇಚ್ಛಿಸಿದಲ್ಲಿ, ನೀಡಬೇಕೆಂದು ಕರಾರಾಯಿತು. ಡಿಸೆಂಬರ್ ಹೊತ್ತಿಗೆ RCA ತನ್ನ ಹೊಸ ಗಾಯಕನಿಗೆ ಅಭೂತಪೂರ್ವ ಪ್ರಚಾರ ಎಲ್ಲೆಡೆ ನೀಡಿ, ತಿಂಗಳು ಮುಗಿಯುವಷ್ಟರಲ್ಲೇ ಸನ್ ಗಾಗಿ ಮಾಡಿಕೊಟ್ಟಿದ್ದ ರೆಕಾರ್ಡ್ ಗಳ ಮರುಮುದ್ರಣವನ್ನು ಕೈಗೊಂಡಿತ್ತು.

ಮೊದಮೊದಲ ಲೈವ್ ಪ್ರದರ್ಶನಗಳು ಮತ್ತು RCA ಗಾಗಿ ಹಾಡುವಿಕೆ
'68 ಮರಳುವಿಕೆಯ ವಿಶೇಷ
"ಸ್ಟೀವ್ ಅಲನ್ ಷೋ " ಮತ್ತು ಸುಲೀವಾನ್ ನ ಮೊದಲ ಪ್ರದರ್ಶನ
ಕರ್ನಲ್ ಪಾರ್ಕರ್ ಮತ್ತು ಇತರರ ಪ್ರಭಾವ